Abel García: «Guardo amb molta estima el Carrer Major ple de gent, amb botigues obertes i efervescència» | NacióBerguedà
Abel García: «Guardo amb molta estima el Carrer Major ple de gent, amb botigues obertes i efervescència»
Descobrim l'altra cara del candidat del PSC amb una quinzena de qüestions sobre les seves aficions i gustos
per Pilar Màrquez Ambròs, Berga, 24 de maig de 2019 a les 13:01 |
El candidat del PSC, Abel García, a les fonts del Vall. | Cedida
Abel García (La Pobla de Lillet, 1977) aprofita el temps lliure per córrer per la muntanya. Si demà pogués agafar un avió portaria a Eurodisney a la seva filla. Explica que, per a ell, Berga és la ciutat que el va veure créixer en una etapa tan important com l'adolescència. Li agrada la paella i si ha de triar una pel·lícula es queda amb Descubriendo a Forrester de Sean Connery. Abel García espera ser decidiu al govern de la ciutat. Però, qui és en realitat García? A continuació te'n descobrim una quinzena de coses.
- Berga representa la ciutat que em va veure créixer en una etapa molt important com és l'adolescència, em vaig formar aquí. En el meu imaginari, Berga per a mi també representava la idea de ciutat. Allà on havies d'anar a comprar allò que al poble no tenies o rebre atenció sanitària important.
-On es perdria durant una tarda a la ciutat?
- En qualsevol dels carrers de Berga però jo guardo amb molta estima el Carrer Major. Un Carrer Major ple de gent i amb botigues obertes, efervescència i vida. A mi m'agrada el moviment.
- Sóc molt modest i crec fermament que tenim paratges a la comarca del Berguedà que cal conèixer. Des dels raconets de Queralt, fins a la Serra del Catllaràs o el Cadí-Moixeró, etcètera, etcètera. I com no, una cosa molt desconeguda, que és tot el bosc de Ribera que pot generar el riu Llobregat. Els paratges que et pots trobar seguint el Llobregat, a la zona de Puig-reig i Gironella, i seguint cap avall, que són espectaculars.
- Portaria la meva filla a Eurodisney.
- Córrer per la muntanya.
- Una barreja. A mesura que els anys van passant segueixo un consell que em va donar una companya de consistori a la Pobla de Lillet, la Carme Rosell. Vaig debutar molt jove com a regidor, i ella em deia que intentés sempre donar una dormida a les coses. Crec que és important fer-ho.
- El Ultimo Don de Mario Puzo.
- Descubriendo a Forrester del Sean Connery.
- Ara mateix escolto un programa d'Aragón Radio, que he d'escoltar amb podcast. És un programa esportiu: Territorio Trail. El fa un amic que es diu Alfonso.
- Haver fet broma amb els companys de govern del consell comarcal sobre la possibilitat que jo encapçalés la llista del PSC a Berga i que hagi acabat passant. Els vaig haver de trucar abans que es fes per públic per dir-los-ho.
- Havia estat sempre de futbol, però ara ho he canviat per córrer.
- El Reial Madrid.
- L'obra de Sant Jordi tunejada i canviada que van fer a l'escola de la meva filla, on la princesa era la protagonista i el drac era amable.
- La cançó del Soldadet del grup Manel.